wannaphong/clean_thaiwikipedia huggingface dataset:
# การทำแผนที่
การทำแผนที่ (จากภาษากรีก χάρτης chartēs แปลว่า "พาไพรัส, แผ่นกระดาษ หรือแผนที่"; และ γράφειν graphein แปลว่า "เขียน") เป็นการศึกษาและการปฏิบัติเกี่ยวกับการสร้างและใช้แผนที่ ซึ่งผสมผสานระหว่างวิทยาศาสตร์ สุนทรียศาสตร์ และเทคนิค โดยตั้งอยู่บนสมมุติฐานที่ว่า ความเป็นจริง (หรือความเป็นจริงที่นึกวาดไว้) สามารถจำลองขึ้นในลักษณะที่สื่อข้อมูลเชิงพื้นที่ได้อย่างมีประสิทธิภาพอย่างแน่นอน

การทำแผนที่แบบดั้งเดิม มีความมุ่งหมายพื้นฐานเป็นการ
 กำหนดเค้าโครงของแผนที่ และเลือกสรรลักษณะเฉพาะของสิ่งที่จะวาดในแผนที่ ข้อนี้เป็นประเด็นในการเรียบเรียงแผนที่ ลักษณะเฉพาะดังกล่าวอาจเป็นสิ่งมีรูปร่าง เช่น ถนนหรือที่ดิน หรืออาจเป็นนามธรรม เช่น ชื่อสถานที่ หรือแนวพรมแดนทางการเมือง
 สื่อแสดงลักษณะภูมิประเทศของสิ่งที่วาดในแผนที่ลงบนสื่อที่เป็นแผ่นเรียบ ข้อนี้เป็นประเด็นในการสร้างเส้นโครงแผนที่
 ลบลักษณะของสิ่งที่วาดในแผนที่ซึ่งไม่เกี่ยวข้องกับเป้าหมายของแผนที่ ข้อนี้เป็นประเด็นในการสร้างลักษณะทั่วไป
 ลดทอนความซับซ้อนของลักษณะต่าง ๆ ที่จะวาดในแผนที่ ข้อนี้เป็นประเด็นในการสร้างลักษณะทั่วไป
 ประสานองค์ประกอบของแผนที่เพื่อให้ถ่ายทอดเนื้อหาของแผนที่ไปสู่ผู้ชมได้ดีที่สุด ข้อนี้เป็นประเด็นในการออกแบบแผนที่

การทำแผนที่สมัยใหม่ถือเป็นรากฐานหลายประการของระบบและวิทยาการสารสนเทศภูมิศาสตร์ ทั้งในทางทฤษฎีและทางปฏิบัติ

 การออกแบบแผนที่ 
การทำแผนที่ซึ่งมีความสำคัญคือเป้าหมายดีสุดแผนที่ที่น่าสนใจจะดึงดูดผู้ใช้และแผนที่ที่มีตัวแปรจะอนุญาตให้เปรียบเทียบการออกแบบแผนที่ไม่ใช่การศึกษาที่สมบูรณ์แบบการตัดสินใจส่วนใหญ่ขึ้นอยู่กับนักเขียนแผนที่

 การลดความซับซ้อนของแผนที่ 
ข้อมูลที่แสดงบนแผนที่จะต้องเข้ากับเป้าหมายของแผนที่แผนที่ที่ดีจะมีข้อมูลเพียงพอสำหรับผู้ใช้ที่จะใช้แผนที่นั้นตามที่แผนที่ถูกสร้างขึ้นไว้ผู้ทำแผนที่ต้องตัดสินใจว่าจะรวมอะไรบ้างจะยกเว้นอะไรบ้างและสิ่งที่ควรอยู่นอกศูนย์จะอยู่ที่ไหนยิ่งแผนที่เล็กลงยิ่งความสำคัญของการตัดสินใจเกี่ยวกับสิ่งที่จะรวมไว้ในแผนที่จะเพิ่มขึ้น

 การถ่ายแผนที่ 
เพราะโลกมันกลมจึงไม่สามารถแสดงพื้นที่ระยะทางหรือรูปร่างของสถานที่ต่างๆได้อย่างสมบูรณ์แบบสถานที่จะถูกบิดเบือนเมื่อแสดงบนระนาบแบน

 การติดฉลากกับแผนที่ 
จำเป็นต้องใช้ฉลากเพื่อช่วยให้ผู้ใช้ตีความแผนที่ฉลากที่ดีอ่านง่ายและอยู่ใกล้กับสิ่งนั้นฉลากที่ดีต้องมีขนาดตัวอักษรและสีที่เหมาะสมเพื่อจะไม่รบกวนฉลากอื่น ๆใช้แบบอักษรที่แตกต่างกันเพื่อเชื่อมโยงกับรายการต่างๆและสีของตัวอักษรที่แตกต่างกันเพื่อเชื่อมโยงสีจุดสังเกตหรือสีชื่อที่มีสีเดียวกัน
# คำสั่งว่าด้วยลิขสิทธิ์ในตลาดเดียวดิจิทัล
คำสั่งว่าด้วยลิขสิทธิ์ในตลาดเดียวดิจิทัล  2016/0280(COD) หรือเรียก คำสั่งลิขสิทธิ์อียู เป็นคำสั่งสหภาพยุโรป (อียู) ที่มีการเสนอโดยเจตนาเพื่อรับประกัน "ตลาดที่มีการทำหน้าที่อย่างดีสำหรับการแสวงหาประโยชน์ของงานและเนื้อหาสาระอื่น... โดยคำนึงถึงการใช้โดยเฉพาะดิจิทัลและเนื้อหาที่ได้รับการคุ้มครองข้ามพรมแดน" คำสั่งฯ ขยายกฎหมายลิขสิทธิ์ของสหภาพยุโรปที่มีอยู่เดิม และเป็นส่วนประกอบของโครงการตลาดเดียวดิจิทัลของอียู คณะกรรมาธิการรัฐสภายุโรปว่าด้วยกิจการกฎหมายริเริ่มคำสั่งฯ เมื่อวันที่ 20 มิถุนายน 2561 รัฐสภายุโรปอนุมัติคำสั่งฯ เมื่อวันที่ 12 กันยายน 2561 และปัจจุบันกำลังผ่านการอภิปรายไตรภาคี (Trilogue) อย่างเป็นทางการซึ่งคาดว่าจะยุติในเดือนมกราคม 2562 หากได้รับการประมวล ประเทศสมาชิกอียูจะต้องตรากฎหมายเพื่อรองรับคำสั่งนี้

ที่ประชุมยุโรปอธิบายเป้าหมายหลักของที่ประชุมฯ ว่าเป็นไปเพื่อคุ้มครองสิ่งพิมพ์เผยแพร่สื่อ ลด "ช่องว่างมูลค่า" ระหว่างกำไรที่แพลตฟอร์มอินเทอร์เน็ตและผู้ผลิตเนื้อหาได้ ส่งเสริม "ความร่วมมือ" ระหว่างสองกลุ่มดังกล่าว และสร้างข้อยกเว้นด้านลิขสิทธิ์สำหรับการทำเหมืองข้อความและข้อมูล ข้อเสนอจำเพาะของคำสั่งฯ รวมถึงการให้ลิขสิทธิ์โดยตรงแก่ผู้พิมพ์เผยแพร่สื่อในการใช้สิ่งพิมพ์เผยแพร่ของตนโดยแพลตฟอร์มอินเทอร์เน็ตอย่างผู้เผยแพร่ข่าวออนไลน์ (ข้อ 11) และกำหนดให้เว็บไซต์ซึ่งให้มีเนื้อหาที่ผู้ใช้โพสต์เป็นหลักออกมาตรการ "ยังผลและได้สัดส่วน" เพื่อป้องกันการโพสต์ที่ไม่ได้รับอนุญาตซึ่งเนื้อหามีลิขสิทธิ์หรือต้องรับผิดสำหรับการกระทำของผู้ใช้ (ข้อ 13)

ข้อ 11 และ 13 ดึงดูดการวิจารณ์อย่างกว้างขวางทั้งจากในทวีปยุโรปและอเมริกา ข้อ 11 ถูกวิจารณ์ว่าเป็น "ภาษีลิงก์" ซึ่งกำหนดให้เว็บไซต์ "ได้ใบอนุญาตก่อนลิงก์ไปยังนิยายข่าว" และข้อ 13 เป็น "การห้ามมีม" บนพื้นฐานที่ว่าเทคโนโลยีการจับคู่เนื้อหาที่ใช้เพื่อให้บรรลุข้อกำหนดของคำสั่งฯ ไม่สามารถระบุวิธีโดยชอบอย่างวรรณกรรมล้อ (parody) ได้ ผู้สนับสนุนคำสั่งฯ ซึ่งส่วนใหญ่เป็นกลุ่มสื่อและผู้พิมพ์เผยแพร่ ปฏิเสธการให้เหตุผลเหล่านี้และอ้างว่าการเผยแพร่สารสนเทศเท็จและการรณรงค์ทำหญ้าเทียม (astroturfing) ที่แพลตฟอร์มอินเทอร์เน็ตขนาดใหญ่อย่างกูเกิลดำเนินการอยู่ ในเดือนพฤศจิกายน 2561 ข้างกูเกิลเริ่มการรณรงค์อย่างเปิดเผยต่อต้านข้อเสนอนี้ โดยขู่ปิดยูทูบในอียูหากไม่ได้รับการประนีประนอม

 เชิงอรรถ
# แขวงศิริราช
ศิริราช เป็นแขวงหนึ่งใน 180 แขวงของกรุงเทพมหานคร โดยเป็น 1 ใน 5 แขวงในเขตบางกอกน้อย จัดเป็นแขวงที่มีพื้นที่น้อยที่สุด คือ 1.258 ตร.กม. และมีจำนวนประชากร 13,088 คน (ธันวาคม พ.ศ. 2564) ตั้งชื่อตามโรงพยาบาลในพื้นที่ มีพื้นที่ครอบคลุมพื้นที่โรงพยาบาลทั้งหมดไปจนถึงฝั่งซ้ายของถนนวังหลังตั้งแต่บริเวณคลองบ้านขมิ้น และสองฝั่งถนนอรุณอมรินทร์ไปจนถึงสะพานอรุณอมรินทร์ซึ่งข้ามคลองบางกอกน้อย และอีกฝั่งของถนนผ่านแยกบ้านขมิ้นไปสิ้นสุดที่เชิงสะพานข้ามคลองมอญ

 ที่ตั้งและอาณาเขต 
ตั้งอยู่ทางทิศตะวันออกเฉียงใต้ของเขตบางกอกน้อย  มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงอรุณอมรินทร์ (เขตบางกอกน้อย) มีคลองบางกอกน้อยเป็นเส้นแบ่งเขต
 ทิศตะวันออก ติดต่อกับแขวงพระบรมมหาราชวัง (เขตพระนคร) มีแนวกึ่งกลางแม่น้ำเจ้าพระยาเป็นเส้นแบ่งเขต
 ทิศใต้ ติดต่อกับแขวงวัดอรุณ (เขตบางกอกใหญ่) มีคลองมอญเป็นเส้นแบ่งเขต
 ทิศตะวันตก ติดต่อกับแขวงบ้านช่างหล่อและแขวงบางขุนนนท์ (เขตบางกอกน้อย) มีคลองบ้านขมิ้น ถนนวังหลัง ถนนอิสรภาพ ถนนสุทธาวาส คลองวัดทอง ทางรถไฟสายใต้ และถนนจรัญสนิทวงศ์เป็นเส้นแบ่งเขต

 สถานที่สำคัญ 
 โรงพยาบาลศิริราช
 โรงพยาบาลศิริราช ปิยมหาราชการุณย์
 วัดวิเศษการ
 ท่ารถไฟ
 ท่าวังหลังและท่าพรานนก
 ตลาดวังหลัง
 วัดอมรินทราราม
 สถานีรถไฟธนบุรี
 สถานีรถไฟบางกอกน้อย
 ตลาดศาลาน้ำร้อนและตลาดศาลาน้ำเย็น
 วัดระฆังโฆสิตาราม
 โรงเรียนสตรีวัดระฆัง
 ภัทราวดีเธียเตอร์
 กรมอู่ทหารเรือ
 กรมพลาธิการทหารเรือ
# ฟาร์มโทมิตะ
270px|thumb|ฟาร์มโทมิตะในเดือนกรกฎาคม.

ฟาร์มโทมิตะ  เป็นฟาร์มในเมืองนากะฟูราโนะ จังหวัดฮกไกโด ประเทศญี่ปุ่น ตั้งอยู่ทางตะวันออกเฉียงเหนือของนครซัปโปโระไปราว 120 กิโลเมตร ใช้เวลาเดินทางโดยรถยนต์ราว 2 ชั่วโมง ฟาร์มเปิดให้เข้าชมระหว่างเดือนเมษายนถึงเดือนพฤศจิกายน ช่วงเหมาะสมไปเยือนที่สุดคือเดือนกรกฎาคม การเข้าชมฟาร์มไม่มีค่าใช้จ่าย

ฟาร์มโทมิตะก่อตั้งขึ้นในปีค.ศ. 1903 โดยนายโทกูมะ โทมิตะ เกษตรกรจากจังหวัดฟูกูอิ ก่อนที่ในปี 1958 จะได้เริ่มมีการปลูกต้นลาเวนเดอร์เพื่อใช้ทำน้ำมันหอมระเหย พื้นที่แปลงลาเวนเดอร์เคยกว้างที่สุดถึง 1,400 ไร่ในปี 1970 ก่อนที่จะลดขนาดลงมา ต่อมาในปี 1976 ทุ่งลาเวนเดอร์ของฟาร์มโทมิตะถูกนำไปใช้เป็นภาพบนปฏิทินของกลุ่มบริษัทรถไฟญี่ปุ่น (JR) ทำให้เกิดกระแสนักท่องเที่ยวหลั่งไหลมาเยี่ยมชมจากทั่วญี่ปุ่น ตั้งแต่นั้นมาก็เริ่มมีการพัฒนาฟาร์มเป็นแหล่งท่องเที่ยว มีการปลูกดอกไม้ สร้างเรือนกระจก สร้างพิพิธภัณฑ์ตามมา

ในปัจจุบัน ฟาร์มโทมิตะสามารถดึงดูดนักท่องเที่ยวได้กว่าหนึ่งล้านคนต่อปี และกลายเป็นหนึ่งในจุดหมายปลายทางของการท่องเที่ยวในจังหวัดฮกไกโด

แหล่งข้อมูลอื่น
 เว็บไซต์อย่างเป็นทางการของฟาร์มโทมิตะ 
 "Farm Tomita in Nakafurano" Lavender Field That 1 Million Tourists Visit
# มายทีน
MYTEEN (ภาษาเกาหลี:마이틴https://ko.wikipedia.org/wiki/%EB%A7%88%EC%9D%B4%ED%8B%B4) ย่อมาจาก Make Your Teenager เป็นกลุ่มบอยแบนด์ประเทศเกาหลีใต้ที่ก่อตั้งโดยบริษัท The Music Workshttp://themusicworks.co.kr/myteen/introduce/ ในปี 2016 และเปิดตัวครั้งแรกในปี 2017 ด้วยรายการเรียลลิตี้ MYTEEN GO! กลุ่มประกอบด้วยสมาชิก 7 คน ได้แก่ แทบิน ชอนจิน อึนซู ชีฮอน จุนซอบ ยูบิน ฮันซึล และอดีตสมาชิก แทบิน ออกจากวงเมื่อ 30 ธันวาคม 2018

 ประวัติ 

 ก่อนเดบิวต์ 
ยูบินเข้าแข่งขันในรายการประกวดร้องเพลง Superstar K6 ในปี 2014 จบรายการด้วยอันดับ TOP4 ต่อมาเขาได้เซ็นสัญญากับ The Music Works และเปิดตัวในฐานะศิลปินเดี่ยวพร้อมปล่อยซิงเกิ้ล "To To Bone It You" กับ มินฮยอก BTOB ในวันที่ 30 พฤษภาคม 2016 หลังจากนั้น 1 เดือน ยูบิน เข้าร่วมกลุ่มกับสมาชิกอีก 6 คนในปี 2017 เปิดตัวด้วยชื่อ MYTEENhttps://en.wikipedia.org/wiki/Myteen           โดยนำคำว่า "MY" และ "TEENAGER" มาประกอบกัน สมาชิกที่เหลืออีก 6 คนคือ แทบิน, ชอนจิน, อึนซู, ชีฮอน, จุนซอบ, ฮันซึล

ในเดือนมกราคม 2017 พวกเขาจัดแฟนมีตติ้งที่ฮ่องกง และมีรายการเรียลลิตี้ครั้งแรกของพวกเขา Trainee Escape - Myteen Go! (ภาษาเกาหลี: 연습생 탈출 프로젝트 - 마이틴 GO!) ออกอากาศทางช่อง MBC Music

 2017: MYTEEN GO! และ MIXNINE 
เดบิต์ครั้งแรกในวันที่ 26 กรกฎาคม ด้วยอัลบั้มแรก มีชื่อว่า MYTEEN GO! เพลงโปรโมทของพวกเขาคือ "Amazing" จัดแสดงที่ Ilchi Art Hall ในวันเดียวกันกับที่ปล่อยอัลบั้ม

ในเดือนตุลาคม 2017 สมาชิก 4 คน (ชอนจิน, อึนซู, ชีฮอน และ จุนซอบ) เข้าร่วมรายการ MIXNINE ซึ่งมีสมาชิกเพียงสามคนเท่านั้น (ชอนจิน, ชีฮอน และ จุนซอบ) ผ่านการคัดเลือก และเข้าสู่ Top 170. ชอนจิน และ จุนซอบ ตกรอบในตอนที่ 7 และ 10 ตามลำดับในขณะที่ จีฮอน ผ่านเข้ารอบสุดท้าย แต่ไม่ได้เดบิวต์กับทางรายการ

 2018: FUZZLE , เดบิวต์ในประเทศญี่ปุ่นและแทบินลาออกจากวง 
MYTEEN ปล่อยอัลบั้ม FUZZLE ในวันที่ 10 กรกฎาคม 2018 โดยมีทั้งหมด 7 เพลง รวมถึงเพลงโปรโมท "She Bad" พวกเขายังจัดแสดงคัมแบ็กที่ Ilchi Art Hall ในวันเดียวกันกับที่ปล่อยอัลบั้ม

MYTEEN เดบิวต์ที่ญี่ปุ่นด้วยซิงเกิลอัลบั้มแรกของพวกเขาในญี่ปุ่น 'SHE BAD (เวอร์ชันญี่ปุ่น)' ในวันที่ 24 ตุลาคม 2018

ในวันที่ 30 ธันวาคม 2018 ทางค่าย The Music Works ออกมายืนยันว่าแทบินลาออกจากวง และทำอาชีพนักแสดงแทน

 การเปลี่ยนตำแหน่งหัวหน้าวง 
อดีตหัวหน้าวง : อึนซู (26/07/2017 - 25/10/2018)

หัวหน้าวง : ชีฮอน (26/10/2018 - ปัจจุบัน)

 สมาชิก 
ชื่อในวงการชื่อจริงวันเกิดตำแหน่งกรุ๊ปเลือดไทยโรมันฮันกึลไทย        โรมัน          ฮันกึลชอนจินChunjin천진คิม-ซังจินKim Sang-Jin김상진พี่ใหญ่, นักร้องเสริม, นักเต้นหลักBอึนซูEunsu은수ชเว-อึนซูChoi Eun-Su최은수อดีตหัวหน้าวง, แร็ปเปอร์นำ, นักร้องสนับสนุนOชีฮอนXiheon시헌คิม-กุกฮอนKim Kook-Heon김국헌หัวหน้าวง, นักร้องเสียงหลัก, นักเต้นหลักAจุนซอบJunseop준섭ชิน-จุนซอบShin Jun-Seop신준섭ภาพลักษณ์ของวง, แร็ปเปอร์หลัก, นักร้องสนับสนุนAยูบินYuvin유빈ซง-ยูบินSong Yu-Vin송유빈นักร้องเสียงหลักAฮันซึลHanseul한슬พัค-มินจุนPark Min-Chun박민준น้องเล็ก, แร็ปเปอร์นำ, นักเต้นนำO อดีตสมาชิกแทบินTaevin태빈อี-เซอุงLee Sae-Ung이세웅แร็ปเปอร์เสริม, นักร้องสนับสนุนB
# ราชอาณาจักรอัสตูเรียส
ราชอาณาจักรอัสตูเรียส เป็นราชอาณาจักรในคาบสมุทรไอบีเรียที่ก่อตั้งขึ้นในปี ค.ศ. 718 โดยเปลาโย ผู้นำชาวอัสตูเรียส และเป็นกลุ่มทางการเมืองกลุ่มแรกของชาวคริสต์ที่สถาปนาขึ้นหลังชาวอุมัยยะฮ์พิชิตอีสปาเนียของชาววิซิกอธในปี ค.ศ. 718 หรือ 722Collins, Roger (1989). The Arab Conquest of Spain 710-797. Oxford, UK / Cambridge, USA: Blackwell. p. 49. ISBN 0-631-19405-3. เปลาโยได้ปราบกองทัพอุมัยยะฮ์ที่สมรภูมิโกบาดองกาซึ่งถูกมองว่าเป็นจุดเริ่มต้นของเรกองกีสตา ราชอาณาจักรอัสตูเรียสได้เปลี่ยนเป็นราชอาณาจักรเลออนในปี ค.ศ. 924 เมื่อพระเจ้าฟรูเอลาที่ 2 แห่งอัสตูเรียสขึ้นเป็นกษัตริย์โดยมีพระราชสำนักอยู่ในเลออนCollins, Roger (1983). Early Medieval Spain. New York: St. Martin's Press. p. 238. ISBN 0-312-22464-8.

 ประวัติศาสตร์ 
อัสตูเรียสเป็นราชอาณาจักรคริสเตียนอิสระในช่วงปี ค.ศ. 718 ถึง ค.ศ. 910 ที่ก่อตั้งขึ้นมาโดยขุนนางและเจ้าหน้าที่ชาววิซิกอธที่ถูกขับไล่ออกจากถิ่นที่อยู่เดิมโดยการรุกรานสเปนของชาวมุสลิม ชาววิซิกอธเลือกเปลาโยเป็นกษัตริย์และสร้างเมืองหลวงขึ้นมาที่กันกัสเดโอนีส ราชอาณาจักรขยายพรมแดนออกไปทางฝั่งตะวันตกเฉียงใต้จนถึงกาลิเซียและทางตะวันออกจนถึงกันตาเบรียก่อนยุติลงในคริสต์ศตวรรษที่ 8 การย้ายเมืองหลวงเกิดขึ้นครั้งแรกในปี ค.ศ. 780 โดยย้ายไปอยู่ที่ปาเวีย และย้ายไปอยู่ที่โอบีเอโด เมืองใหม่ซึ่งเป็นพื้นที่ทางยุทธศาสตร์ ในคริสต์ศตวรรษที่ 19 ในช่วงรัชสมัยของพระเจ้าอัลฟอนโซที่ 3 (ค.ศ. 866 – 910) พรมแดนของอัสตูเรียสขยายไปทางใต้จนถึงแม่น้ำดูเอโรซึ่งทอดยาวตั้งแต่มหาสมุทรแอตแลนติกจนถึงออสมา

ในคริสต์ศตวรรษที่ 10 ราชอาณาจักรมีขนาดใหญ่เกินกว่าที่จะควบคุมจากโอบีเอโด เมืองหลวงที่ตั้งอยู่บนภูเขา ในปี ค.ศ. 910 พระเจ้าการ์เซียที่ 1 จึงได้ตั้งเลออนที่อยู่ทางตอนใต้เป็นเมืองหลวง ผู้สืบทอดตำแหน่งต่อจากการ์เซียขนานนามตนเองว่า "กษัตริย์แห่งเลออนและอัสตูเรียส" สุดท้ายก็เหลือแค่ "กษัตริย์แห่งเลออน"
# ซันชาแห่งเลออน
ซันชาแห่งเลออน  เสด็จพระราชสมภพ ค.ศ. 1018Sánchez Candeira 1999, p. 48. สิ้นพระชนม์ 8 พฤศจิกายน ค.ศ. 1067Viñayo González, Antonio. "Sancha Alfónsez". Diccionario biográfico España(in Spanish). Real Academia de la Historia. เป็นพระราชินีแห่งเลออน

 พระราชประวัติ 
ซันชาเป็นพระธิดาของพระเจ้าอัลฟอนโซที่ 5 แห่งเลออนกับพระมเหสีคนแรก เอลบีรา เมเนนเดซ  พระองค์กลายเป็นพระอธิการิณีฝ่ายฆราวาสของอารามซันเปลาโย

ในปี ค.ศ. 1029 ได้มีการจัดเตรียมการแต่งงานทางการเมืองให้กับซันชากับเคานต์การ์เซีย ซันเชซแห่งกัสติยาBernard F. Reilly, 26. ทว่าระหว่างเดินทางมาเลออนเพื่อแต่งงาน การ์เซียถูกกลุ่มข้าราชบริวารที่ไม่พอใจลอบสังหาร ในปี ค.ศ. 1032 ซันชาอภิเษกสมรสกับพระเจ้าเฟร์นันโดที่ 1 แห่งกัสติยา พระภาติยะและผู้สืบทอดของการ์เซียที่มีพระชนมายุ 11 พรรษา

ในปี ค.ศ. 1037 พระเจ้าเฟร์นันโดได้สังหารพระเจ้าเบร์มุนโดที่ 3 แห่งเลออนReilly, Bernard F. 1982. The Kingdom of León-Castilla under Queen Urraca, 1109–1126, 3.Princeton: Princeton University Press. พระเชษฐาของซันชาJusto Pérez de Urbel and Ricardo Del Arco y Garay, Historia de España, vol. 6, España cristiana, comienzo de la reconquista (711-I038), 2d ed. ที่สมรภูมิตามาโรนแล้วปราบดาภิเษกเป็นกษัตริย์แห่งเลออน ซันชากลายเป็นพระราชินี หลังการสิ้นพระชนม์ของพระเจ้าเฟร์นันโดในปี ค.ศ. 1065 ราชอาณาจักรของพระองค์ถูกแบ่งให้กับพระโอรส ว่ากันว่าซันชาพยายามสร้างความปรองดองให้กับเหล่าพระโอรสแต่ไม่ได้ผล

พระองค์เป็นชาวคาทอลิกผู้อุทิศตนให้กับศาสนา พระองค์กับพระสวามีมีคำสั่งให้ทำกางเขนตรึงพระเยซูที่มีชื่อของทั้งสองพระองค์Gómez-Moreno, María Elena (1947). Mil Joyas del Arte Español. Barcelona: Instituto Gallach. เพื่อมอบเป็นของขวัญให้แก่มหาวิหารซันอิซิโดโดSureda, Joan (1988). Historia Universal del Arte: Románico/Gótico. Barcelona: Editorial Planeta

 พระโอรสธิดา 
ซันชาที่พระโอรสธิดาห้าคน คือ

 อูร์รากาแห่งซาโมราSánchez Candeira 1999, p. 226.
 พระเจ้าซันโชที่ 2 แห่งกัสติยาและเลออนSánchez Candeira 1999, p. 227.
 เอลบิราแห่งโตโร
 พระเจ้าอัลฟอนโซที่ 6 แห่งเลออนและกัสติยา
 พระเจ้าการ์เซียที่ 2 แห่งกาลิเซีย

 การสิ้นพระชนม์และพิธีฝังศพ 
พระองค์สิ้นพระชนม์ในนครเลออนเมื่อวันที่ 8 พฤศจิกายน ค.ศ. 1067 ร่างของพระองค์ถูกฝังในวิหารบรรพบุรุษของมหาวิหารซันอิซิโดโรMartiala Sacristán, Teresa; Suárez Bilbao, Fernando (December 20, 2010). "Infantas y reinas en la corte de Alfonso VI". Alfonso VI: Imperator totius orbis Hispanie (in Spanish). Suarez, Fernando and Gambra, Andrés, coord. Editorial Sanz Y Torres S.l. p. 132. ISBN 9788492948451. เคียงข้างพระบิดามารดา, พระเชษฐอนุชา, พระสวามี และพระโอรสธิดา คือ เอลบีรา, อูร์รากา และพระเจ้าการ์เซีย
# เจ้าชายเฮนดริกแห่งเนเธอร์แลนด์ (ค.ศ. 1820–1879)
เจ้าชายเฮนดริกแห่งเนเธอร์แลนด์ (13 มิถุนายน ค.ศ. 1820 - 8 กันยายน ค.ศ. 1879) เป็นพระราชโอรสพระองค์ที่สามในพระเจ้าวิลเลิมที่ 2 แห่งเนเธอร์แลนด์กับอันนา ปัฟลอฟนาแห่งรัสเซีย พระองค์ประสูติที่พระราชวังซุสต์ไดก์

 พระประวัติ 
147px|thumb|left|พระรูปวาดของพระองค์ขณะทรงพระเยาว์
147px|thumb|left|พระรูปปั้นครึ่งพระองค์ใน กรุงอัมสเตอร์ดัม
เจ้าชายเฮนดริกแห่งเนเธอร์แลนด์  ประสูติเมื่อวันที่ 13 มิถุนายน ค.ศ. 1820 เป็นพระราชโอรสใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย ทรงเป็นพระราชอนุชาใน พระเจ้าวิลเลิมที่ 3 แห่งเนเธอร์แลนด์ ในปี ค.ศ. 1850 พระองค์ทรงดำรงตำแหน่งเป็นข้าหลวงในประเทศลักเซมเบิร์ก ซึ่งเป็นตำแหน่งที่พระองค์ทรงดำรงตลอดพระชนม์ชีพ พระองค์มีส่วนสำคัญในการเปลี่ยนแปลง รัฐธรรมนูญ ของ ลักเซมเบิร์ก

 เสกสมรส 
พระองค์ทรงเสกสมรสครั้งแรกกับ เจ้าหญิงอมาเลียแห่งซัคเซิน-ไวมาร์-ไอเซนัค เมื่อวันที่ 9 พฤษภาคม ค.ศ. 1853 พระชายารับพระราชทานพระอิสริยยศเป็น เฮอร์รอยัลไฮนีส เจ้าหญิงเฮนรีแห่งเนเธอร์แลนด์ และต่อมาทรงเสกสมรสอีกครั้งกับ เจ้าหญิงมารีแห่งปรัสเซีย (ค.ศ. 1855-1888) เมื่อวันที่ 24 สิงหาคม ค.ศ. 1878 จากการเสกสมรสทั้ง 2 ครั้งนั้น พระองค์ไม่มีพระบุตร เจ้าชายเฮนรีแห่งเนเธอร์แลนด์ สิ้นพระชนม์ลงเมื่อวันที่ 8 กันยายน ค.ศ. 1879 จากพระอาการโรคหัด สิริพระชันษา 59 ปี
# สนามกีฬาอาลมักตูม
สนามกีฬาอาลมักตูม  เป็นสนามกีฬาอเนกประสงค์ตั้งอยู่ในเมืองดูไบ สหรัฐอาหรับเอมิเรตส์ โดยเป็นสนามเหย้าของสโมสรกีฬาอัล นาเซอร์ ดูไบ สโมสรฟุตบอลที่แข่งขันอยู่ใน ยูเออีโปร-ลีก และเป็นสนามที่ใช้ในการแข่งขันเอเชียนคัพ 2019

 เอเชียนคัพ 2019 
วันที่เวลาทีมที่หนึ่งผลการแข่งขันทีมที่สองรอบผู้เข้าชม7 มกราคม  201917:30   1–0   กลุ่มซี3,18510 มกราคม  201915:00   0–1   กลุ่มเอ2,72012 มกราคม  201920:00   0–2   กลุ่มอี13,79216 มกราคม  201920:00   0–0   กลุ่มดี15,03820 มกราคม  201921:00  1–1 (aet)
(2–4 PSO) รอบ 16 ทีม14,20524 มกราคม  201917:00  0–1  รอบ 8 ทีม8,954
# ซิม วาร์
ซิม วาร์ (; 2 กุมภาพันธ์ ค.ศ. 1906 12 ตุลาคม ค.ศ. 1989) เป็นนักการเมืองประเทศกัมพูชา เคยดำรงตำแหน่งนายกรัฐมนตรีกัมพูชา เมื่อวันที่ 26 กรกฎาคม ค.ศ. 1957 จนถึงวันที่ 11 มกราคม ค.ศ. 1958 และวันที่ 24 เมษายน ค.ศ. 1958 จนถึงวันที่ 10 กรกฎาคม ค.ศ. 1958 สังกัดพรรคกรมประชาธิปไตย
# ไกรินทร์ จันทรวงศ์
ไกรินทร์ จันทรวงศ์ เป็นนักบาสเกตบอลทีมชาติไทย เคยเข้าร่วมการแข่งขันโอลิมปิกฤดูร้อน 1956
# วินิจ เจริญศิริ
พลตำรวจเอก วินิจ เจริญศิริ (เกิดเมื่อวันที่ 10 สิงหาคม ค.ศ. 1936) เป็นอดีตผู้บัญชาการตำรวจนครบาล สมาชิกสภากรุงเทพมหานคร ชุดที่ 4 อดีตนักสนุกเกอร์ เคยเข้าร่วมการแข่งขัน 50 เมตร 3 ตำแหน่ง ในการแข่งขันโอลิมปิกฤดูร้อน 1968
# โยชัว แกลเซอร์
โยชัว แกลเซอร์ (, 29 ธันวาคม ค.ศ. 1927 – 29 ธันวาคม ค.ศ. 2018) เป็นนักฟุตบอลประเทศอิสราเอล เคยเข้าร่วมสโมสรฟุตบอลมัคคาบีเทลอาวีฟ และฟุตบอลทีมชาติอิสราเอล

 ผลงาน 

 อิสราเอลพรีเมียร์ลีก (6):
 1946–47, 1949–50, 1951–52, 1953–54, 1955–56, 1957–58
 อิสราเอลสเตทคลับ (6):
 1946, 1947, 1954, 1955, 1958, 1959

 แหล่งข้อมูลอื่น 

 National team stats
หมวดหมู่:บุคคลที่เกิดในปี พ.ศ. 2470
หมวดหมู่:บุคคลที่เสียชีวิตในปี พ.ศ. 2561
หมวดหมู่:กองหน้าฟุตบอล
หมวดหมู่:ชาวยิวอิสราเอล
# ญึก เตียวฬง
ญึก เตียวฬง (23 สิงหาคม ค.ศ. 1908 – 9 มิถุนายน ค.ศ. 1996) เป็นทหารและนักการเมืองชาวกัมพูชา เคยดำรงตำแหน่งรักษาการนายกรัฐมนตรีตั้งแต่วันที่ 13 กุมภาพันธ์ ค.ศ. 1962 จนถึงวันที่ 6 สิงหาคม ค.ศ. 1962 เขาเคยดำรงตำแหน่งรัฐมนตรีว่าการกระทรวงการต่างประเทศในช่วงคริสต์ทศวรรษ 1960 ใน ค.ศ. 1969 สมเด็จพระประมุขรัฐ นโรดม สีหนุ พระราชทานตำแหน่ง  สมเด็จจักรีกุญชราธิบดี (, สมฺเดจฺจกฺรีกุญฺจราธบฺดี) ให้แก่เขา

ญึก เตียวฬงเสียชีวิตที่ฮ่องกง เมื่อวันที่ 9 มิถุนายน ค.ศ. 1996 ด้วยวัยอายุ 87 ปี
# คาร์ล ฟรีดริช ฟ็อน ชไตน์เม็ทซ์
คาร์ล ฟรีดริช ฟ็อน ชไตน์เม็ทซ์  สมญา ราชสีห์แห่งนาซอด (Lion of Nachod) เป็นจอมพลเยอรมันแห่งราชอาณาจักรปรัสเซีย เขาเกิดที่เมืองไอเซอนัคและเข้าร่วมกับกองทัพปรัสเซียในช่วงสงครามนานาชาติ เมื่อพระเจ้าวิลเฮิล์มที่ 1 เสด็จขึ้นครองราชย์เป็นกษัตริย์แห่งปรัสเซีย ในช่วงสงครามออสเตรีย-ปรัสเซียในยุทธการนาชอดนั้น ชไตน์เม็ทซ์ได้รับชัยชนะเหนือกองทัพออสเตรียจนได้ฉายาว่า สิงโตแห่งนาชอด เนื่องจากเขาสามารถเอาชนะทหารออสเตรียที่มีจำนวน 5000 กว่านายด้วยยุทธวิธีการรบที่ดีเยี่ยมของเขา หลังจากการรบที่นาชอด ทำให้ปรัสเซียมีอิทธิพลเหนือแคว้นโบฮีเมีย
thumb|306x306px|ทหารม้าปรัสเซียเข้าปทะกับทหารม้าออสเตรียในยุทธการนาชอด
ในช่วงสงครามฝรั่งเศส-ปรัสเซีย เขาได้เกิดการทะเลาะกับเจ้าชายฟรีดริช คาร์ล หลังจากสงคราม เขาก็เกษียณออกจากราชการและได้ไปเสียชีวิตที่ไซลีเชีย
# อาแญ็สแห่งอากีแตน พระราชินีแห่งเลออนและกัสติยา
อาแญ็ส หรือ อิเนส แห่ง อากีแตน หรือ ปัวตู เป็นพระราชินีแห่งเลออนและกัสติยาในคริสตศตวรรษที่ 11 จากการอภิเษกสมรสกับพระเจ้าอัลฟอนโซที่ 6 แห่งเลออนและกัสติยา

 สายตระกูล 
บันทึกในยุคเดียวกันกล่าวว่าอาแญ็สเป็นบุตรสาวของกีโยมที่ 8 ดยุคแห่งอากีแตนกับมาทิลดา ภรรยาคนที่สองที่ไม่ทราบที่มาที่ไป พระองค์ถูกสับสนกับพระขนิษฐาต่างมารดาชื่อเดียวกันที่เป็นพระราชินีในไอบีเรียเช่นกัน คือ อาแญ็ส พระมเหสีของพระเจ้าเปโดรที่ 1 แห่งอารากอนและนาวาร์

 การอภิเษกสมรส 
ในปี ค.ศ. 1069 อาแญ็สอภิเษกสมรสกับพระเจ้าอัลฟอนโซที่ 6 แห่งเลออน ในตอนที่สิ้นพระชนม์ พระบิดาของพระเจ้าอัลฟอนโซได้แบ่งราชอาณาจักรของพระองค์ออกเป็นสามส่วน พระเจ้าอัลฟอนโซกับพระเจ้าซันโชที่ 2 แห่งกัสติยา พระเชษฐา ในตอนแรกนั้นร่วมมือกันแย่งชิงราชอาณาจักรกาลิเซียมาจากพระอนุชา พระเจ้าการ์เซียที่ 2 แห่งกาลิเซีย ก่อนจะหันมารบรากันเอง ในเดือนมกราคม ค.ศ. 1072 พระเจ้าอัลฟอนโซ (และน่าจะอาแญ็สด้วย) ถูกบีบให้หนี ส่วนพระเจ้าซันโชก็ยึดอาณาจักรทั้งหมดของพระบิดา ต่อมาพระเจ้าซันโชถูกลอบสังหารในปีเดียวกันนั้น พระเจ้าอัลฟอนโซจึงกลับมาราชาภิเษกเป็นกษัตริย์ของราชอาณาจักรของพระบิดาที่กลับมารวมกันเป็นหนึ่งเดียวอีกครั้งในเดือนตุลาคม ค.ศ. 1072 ซึ่งตอนนั้นพระองค์ได้อ้างตนเป็น "จักรพรรดิแห่งสเปนทั้งหมด" ด้วย

ทั้งคู่ปรากฏตัวพร้อมกันครั้งสุดท้ายในเดือนพฤษภาคม ค.ศ. 1077 จากนั้นพระเจ้าอัลฟอนโซก็ปรากฏตัวเพียงลำพัง ทำให้สันนิษฐานกันว่าพระองค์ได้สิ้นพระชนม์แล้ว แม้บันทึกบางฉบับจะทำให้เข้าใจว่าพระเจ้าอัลฟอนโซได้หย่ากับอาแญ็ส เนื่องจากเป็นการแต่งงานกันระหว่างญาติใกล้ชิด พระเจ้าอัลฟอนโซกับอาแญ็สไม่มีพระโอรสธิดาด้วยกัน

 การฝังศพ 
ว่ากันว่าร่างของอาแญ็สถูกฝังในอารามซาฮากุน ใกล้กับกงสต็องส์แห่งบูร์กอญ พระมเหสีคนที่สองของพระเจ้าอัลฟอนโซAgnes of Aquitaine at Find a Grave ทว่ายังไม่มีหลักฐานชัดเจน
# กงส์ต็องส์แห่งบูร์กอญ
กงส์ต็องส์แห่งบูร์กอญ  เสด็จพระราชสมภพ 8 พฤษภาคม ค.ศ. 1046 สิ้นพระชนม์ ค.ศ. 1093 เป็นบุตรสาวของรอแบต์ที่ 1 ดยุคแห่งบูร์กอญกับเอลี เดอ เซมูร์-อ็อง-บริโอนเนส์Bouchard 1987, p. 256. ทรงเป็นพระราชินีคู่สมรสแห่งกัสติยาและเลออน เป็นพระนัดดาของพระเจ้ารอแบต์ที่ 2 แห่งฝรั่งเศส พระมหากษัตริย์ลำดับที่สองของราชวงศ์กาแปของฝรั่งเศส และเป็นพระมารดาของอูร์รากาแห่งเลออนที่สืบทอดต่อตำแหน่งของพระบิดาทั้งในกัสติยาและเลออน

 พระชนม์ชีพ 
ใน ค.ศ. 1065 กงส์ต็องส์แต่งงานกับสามีคนแรก อูกที่ 2 เคานต์แห่งชาลง ทั้งคู่แต่งงานกันสิบสี่ปีจนกระทั่งอูกเสียชีวิตใน ค.ศ. 1079 โดยไม่มีบุตรด้วยกันBull 1993, p. 88.

ในปลาย ค.ศ. 1079 กงส์ต็องส์แต่งงานใหม่กับพระเจ้าอัลฟอนโซที่ 6 แห่งเลออนและกัสติยา ซึ่งก่อนหน้านี้เคยแต่งงานกับอาแญ็สแห่งอากีแตน ซึ่งต่อมาทั้งคู่น่าจะหย่ากันหรือไม่พระองค์ก็เป็นม่ายเนื่องจากอาแญ็สสิ้นพระชนม์ การแต่งงานของกงส์ต็องส์กับพระเจ้าอัลฟอนโซในช่วงแรกถูกต่อต้านโดยสมเด็จพระสันตะปาปา เนื่องจากกงส์ต็องส์เป็นญาติกับอาแญ็ส

กงส์ต็องส์กับพระเจ้าอัลฟอนโซมีพระโอรสธิดาด้วยกันหลายคน แต่มีเพียงคนเดียวที่มีชีวิตอยู่จนถึงวัยผู้ใหญ่ คือ

 อูร์รากา (เมษายน ค.ศ. 1079 – 8 มีนาคม ค.ศ. 1126) พระราชินีแห่งกัสติยาและเลออนตามสิทธิ์ของตนเอง แต่งงานครั้งแรกกับแรมงแห่งบูร์กอญBouchard 1987, p. 145. ครั้งที่สองกับพระเจ้าอัลฟอนโซจอมประจัญบาน ไม่มีทายาท

กงส์ต็องส์สิ้นพระชนม์ใน ค.ศ. 1093 ทิ้งพระธิดาวัย 14 พรรษาไว้กับพระสวามีม่ายที่อภิเษกสมรสครั้งที่สามกับพระมเหสีคนต่อมาหลังกงส์ต็องส์สิ้นพระชนม์ แต่มีพระโอรสเพียงคนเดียวกับซาอีดะฮ์แห่งเซบิยา ภรรยาลับชาวมุสลิม

หลังสิ้นพระชนม์ ร่างของกงส์ต็องส์ถูกพาไปเมืองซาฮากูนเพื่อฝังในอารามของนักบุญฟากูนโดและนักบุญปริมิติโว อารามที่ต่อมาพระเจ้าอัลฟอนโซที่ 6 พระสวามีของพระองค์ ถูกฝังเคียงข้างกับพระมเหสีทุกคนElorza et al 1990, p. 54.
# ดราก้อนบอล ซูเปอร์ โบรลี่
ดราก้อนบอล ซูเปอร์ โบรลี่   เป็นภาพยนตร์แอนิเมชันแอ็คชั่นจากประเทศญี่ปุ่น จากการ์ตูนญี่ปุ่น ดราก้อนบอล เป็นภาพยนตร์ลำดับที่ 20
 การสร้าง 
เมื่อวันที่ 17 ธันวาคม ค.ศ. 2017 ในงานจัมป์เฟสต้า ได้ประกาศว่าดราก้อนบอล ซูเปอร์จะมีภาพยนตร์ที่มีเนื่อหาต่อจากบทจักรวาลต้องรอด โดยธีมหลักคือ นักรบสุดแกร่งจักรวาลแห่งชาวไซย่า  และได้นำทัตสึยะ ทาคามิเนะ ผู้กำกับผู้มีผลงานจากภาพยตร์อนิเมะ วันพีซ ฟิล์ม แซด มากำกับภาพยนตร์เรื่องนี้

ต่อมาเมื่อวันที่ 9 กรฏาคม ค.ศ. 2018 ได้ประกาศชื่อเรื่องว่า ดราก้อนบอล ซูเปอร์ โบรลี่ ซึ่งได้นำตัวละครที่ชื่อ โบรลี่ ศัตรูจากภาพยนตร์ ดราก้อนบอล Z เดอะมูวี่ ร้อนแรงสุดขั้วศึกระเบิดซูเปอร์ไซย่า, การกลับมาของโบรลี่ และ การกลับมาของสุดยอดนักรบไบโอโบรลี่ เข้ามาอยู่ในเนื้อเรื่องหลักของการ์ตูนชุดนี้ พร้อมทั้งนำตัวละครจากดราก้อนบอลไมนัสและตัวละครใหม่จากภาพยนตร์ อย่างแม่ของโกคูชื่อกิเนะ, ลูกน้องฟรีเซอร์ คิโคโนะ, เบอริบลู, จิไร, เลโม และชาวไซย่าชื่อบีทส์

 เนื้อเรื่อง 
หลังจาก "ศึกประลองพลัง" ในจักรวาลทั้ง 12 โกคูรู้ดีว่าในจักรวาลอื่นยังมีคนที่แข็งแกร่งกว่าตัวเองอยู่อีก โกคูจึงใช้เวลาทั้งหมดฝึกฝนเพื่อให้ตัวเองแข็งแกร่งยึ่งขึ้น กงล้อโชคชะตามาถึง เมื่อชาวไซย่า ได้ปรากฏตัวขึ้นต่อหน้าโกคูและเบติจ้า ซึ่งทั้งคู่ไม่เคยเผชิญหน้ากันมาก่อน "โบรลี่" นักรบชาวไซย่าที่ใครๆ ก็ต่างคิดว่าถูกทำลายล้างไปหมดแล้วหลังจากที่ดาวเบจิต้าถูกทำลาย แต่ปรากฏบนดาวโลก พร้อมกับ ฟรีเซอร์ ผู้ได้ฟื้นคืนชีบกลับมา การต่อสู้ที่ดุเดือดกำลังรอชาวไซย่าทั้งสาม ที่ต่างมีจุดเริ่มต้นของชะตากรรมที่แตกต่าง

 ตัวละคร 
 ตัวละครเดิม 
ซง โกคู (孫悟空)
เบจิต้า (ベジータ)
ฟรีเซอร์ (フリーザ)
บูลม่า (ブルマ)
ทรังคซ์ (トランクス)
ซง โกเท็น (孫悟天)
พิคโกโร่ (ピッコロ)
บิลส์ (ビルス)
วิส (ウイス)
บาร์ดัค (バーダック)
กิเนะ (ギネ)
ราชาเบจิต้า (ベジータ王)
ราชาโคลด์ (コルド大王)
ลูกสมุนของกองทัพฟรีเซอร์ (フリーザ軍の部下)
ลีค (リーク)
ทาโล (タロ)
กลุ่มเพื่อนของบาร์ดั๊ค (バーダックの仲間)
นัปปะ (ナッパ)
ราดิซ (ラディッツ)
โกจิต้า (ゴジータ)

 ตัวละครที่ปรากฏในภาพยนตร์ 
โบรลี่ (ブロリー)
พารากัส (パラガス)
เบอริบลู (ベリブル)
คิโคโนะ (キコノ)
จิไร (チライ)
เลโม (レモ)
บีทส์ (ビーツ)
ชาวไซย่าร่างกายผอมกะร่อง ที่ทำหน้าที่เป็นช่างซ่อม
พ่อบ้าน (執事)
พ่อบ้านของราชวงศ์ของเบจิต้า
ไดเคน (ダイゲン)
แบร์ (バア)

 รายชื่อนักพากย์ 
ตัวละครญี่ปุ่นไทยโกคูมาซาโกะ โนซาวะนิรันดร์ บุญยรัตพันธุ์เบจิต้าเรียว โฮริคาวะไกวัล วัฒนไกรโบรลี่บิง ชิมาตะธนฤต เจตคลองธรรมโกคู (วัยเด็ก)มาซาโกะ โนซาวะฉันทนา ธาราจันทร์โบรลี่ (วัยเด็ก)ยูคิโกะ โมริชิตะศรีอาภา เรือนนาคฟรีเซอร์ริวเซย์ นาคาโอะนิรันดร์ บุญยรัตพันธุ์บาร์ดั๊คมาซาโกะ โนซาวะภัทรวุฒิ สมุทรนาวีราชาเบจิต้าบังโจ กิงกะไกวัล วัฒนไกรกิเนะนาโอโกะ วาตานาเบะศรีอาภา เรือนนาคพิคโกโร่โทชิโอะ ฟุรุคาวะนนท์ ศรีโพธิ์บลูม่าอายะ ฮิซาคาวะฉันทนา ธาราจันทร์โกเท็นมาซาโกะ โนซาวะฉันทนา ธาราจันทร์ทรังคซ์ทาเคชิ คุซาโอะศรีอาภา เรือนนาคบิลส์โคอิจิ ยามาเดระอรุษ โรจนานันท์วิสมาซาคาซุ โมริตะนนท์ ศรีโพธิ์พารากัส คาซุฮิสะ โฮกิวิทยา ผาสุขบีทส์ทาคุยะ คิริโมโตะศิวพันธ์ บุณยรัตพันธุ์จิไรนานะ มิซูกิศรีอาภา เรือนนาคเลโมโทโมคาซุ ซุงิตะอรุษ โรจนานันท์คิโคโนะมาซามิ คิคุจินนท์ ศรีโพธิ์เบอริบลูคิมิโกะ ไซโตฉันทนา ธาราจันทร์ราชาโคลด์ริวซาบุโร่ โอโตโมะภัทรวุฒิ สมุทรนาวีนัปปะเท็ตสึ อิดาดะราดิซชิเงรุ ชิบะศิวพันธ์ บุณยรัตพันธุ์ปิลาฟชิเงรุ ชิบะฉันทนา ธาราจันทร์ลีคโยเฮ อางาคามินนท์ ศรีโพธิ์ทาโร่มาซายะ ทัตสึนากะเชนรอนริวซาบุโร่ โอโตโมะนนท์ ศรีโพธิ์โกจิต้ามาซาโกะ โนซาวะเรียว โฮริคาวะนิรันดร์ บุญยรัตพันธุ์ไกวัล วัฒนไกร

 การออกฉายและกระแสตอบรับ 

 จุดเกี่ยวข้อง